વૃશ્ચિક : સપ્તાહના આરંભે તમારે આર્થિક મોરચે નુકસાની ન થાય તેની કાળજી લેવી પડશે. ખાસ કરીને તા 27 અને 28 બપોર સુધીનો સમય કોઈ મહત્ત્વની ચીજ ગુમ થઇ શકે છે. કામકાજમાં વળતરની વધારે અપેક્ષા રાખવી યોગ્ય નથી. કોઈ મહત્ત્વનો નિર્ણય ઉતાવળમાં લેવો નહીં. મિત્રો અને સહયોગી આપની સાથે વિશ્વાસઘાત કરી શકે છે. તા 28 થી બુધ આપની રાશિથી આઠમાં સ્થાનમાં ભ્રમણ કરતા વૈવાહિક જીવનમાં પરેશાની આવી શકે છે. આ સમયમાં મન ચિંતામાં રહેશે. વિદ્યાર્થીઓ સામાન્ય અભ્યાસમાં ઓછુ ધ્યાન આપશે. જોકે, ગૂઢ અને આધ્યાત્મિક બાબતોમાં ઊંડુ જ્ઞાન મેળવવા માટે ગ્રહોનો સાથ મળી રહ્યો છે. મિત્રો સાથેના સંબંધમાં તિરાડ પડી શકે છે. ભાગીદારીમાં મુશ્કેલી આવી શકે છે. તા 28 બપોર પછી સમય આપના પક્ષમાં રહેશે. તા 29 અને 30 દરમિયાન કામકાજમાં થોડી આળસ આવશે છતાં પણ આત્મવિશ્વાસ અને મનોબળમાં વધારો થશે. તા 31 અને 1 દરમિયાન આપના કાર્યક્ષેત્રમાં વધારો થશે. સપ્તાહના ઉત્તરાર્ધના સમયમાં ભાગ્યનો સાથ મળવાની અપેક્ષા રાખી શકો છો. સંપત્તિમાં વધારો થશે. તા 2ના રોજ આપ ક્યાય બહારગામ જવાનો કાર્યક્રમ બનાવશો પણ સ્વાસ્થ્યનું ધ્યાન રાખવું જરૂરી રહેશે.